CELEX: 32017D0191
Language: fi
Date: 2017-02-01 00:00:00
Title: Komission täytäntöönpanopäätös (EU) 2017/191, annettu 1 päivänä helmikuuta 2017, päätöksen 2010/166/EU muuttamisesta uusien tekniikoiden ja taajuusalueiden käyttöönottamiseksi aluksilla tarjottavissa matkaviestintäpalveluissa (MCV-palveluissa) Euroopan unionissa (tiedoksiannettu numerolla C(2017) 450) (ETA:n kannalta merkityksellinen teksti. )

3.2.2017   
               
               
                  FI
               
               
                  Euroopan unionin virallinen lehti
               
               
                  L 29/63
               
            KOMISSION TÄYTÄNTÖÖNPANOPÄÄTÖS (EU) 2017/191,
      annettu 1 päivänä helmikuuta 2017,
      päätöksen 2010/166/EU muuttamisesta uusien tekniikoiden ja taajuusalueiden käyttöönottamiseksi aluksilla tarjottavissa matkaviestintäpalveluissa (MCV-palveluissa) Euroopan unionissa
      
         
            (tiedoksiannettu numerolla C(2017) 450)
         
      
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (radiotaajuuspäätös) (1) ja erityisesti sen 4 artiklan 3 kohdan,
      sekä katsoo seuraavaa:
      
                  (1)
               
               
                  Komission päätöksessä 2010/166/EU (2) vahvistetaan tekniset ja toiminnalliset ehdot, joiden täyttyessä GSM-laitteiden käyttö aluksilla (MCV-palvelut) voidaan sallia unionissa.
               
            
                  (2)
               
               
                  Tehokkaampien viestintäkeinojen kehittäminen tekniikan kehityksen tuella voi antaa kaikille kansalaisille paremmat mahdollisuudet käyttää toimivia yhteyksiä kaikkialla ja kaiken aikaa Euroopan parlamentin ja neuvoston päätöksellä N:o 243/2012/EU (3) perustetun radiotaajuuspoliittisen ohjelman mukaisesti, ja se edistää myös osaltaan digitaalisten sisämarkkinoiden toteuttamista. Lisäksi taajuuksia olisi käytettävä Euroopan parlamentin ja neuvoston direktiivissä 2002/21/EY (4) vahvistettujen teknologia- ja palveluneutraaliuden periaatteiden mukaisesti.
               
            
                  (3)
               
               
                  Päätöksen 2010/166/EU mukaan jäsenvaltioiden on tarkkailtava 900 MHz ja 1 800 MHz taajuusalueiden käyttöä MCV-palveluja tarjoavissa järjestelmissä niiden aluemerellä erityisesti sen suhteen, että kaikki mainitun päätöksen ehdot ovat edelleen tarkoituksenmukaisia eikä haitallisia häiriöitä esiinny. Jäsenvaltioiden on lisäksi raportoitava komissiolle huomioistaan, ja komission olisi tarvittaessa tarkasteltava uudelleen päätöstä 2010/166/EU.
               
            
                  (4)
               
               
                  Jäsenvaltioiden komissiolle toimittamissa raporteissa on selvästi vahvistettu tarve sallia uusien viestintätekniikoiden käyttö MCV-palveluissa.
               
            
                  (5)
               
               
                  Jotta voitaisiin helpottaa MCV-sovellusten laajempaa käyttöönottoa unionissa, komissio antoi 16 päivänä marraskuuta 2015 Euroopan radio-, tele- ja postihallintojen konferenssille, jäljempänä ’CEPT’, päätöksen N:o 676/2002/EY 4 artiklan 2 kohdan nojalla toimeksi tarkastella mahdollisuutta, että merellä olevia LTE-tekniikkaa käyttäviä laitteita käytetään rinnakkain taajuusalueilla 1 710–1 785/1 805–1 880 MHz ja 2 500–2 570/2 620–2 690 MHz toimivien maanpäällisten sähköisten viestintäverkkojen kanssa ja että merellä olevia UMTS-tekniikkaa käyttäviä laitteita käytetään rinnakkain taajuusalueilla 1 920–1 980/2 110–2 170 MHz toimivien maanpäällisten sähköisten viestintäverkkojen kanssa.
               
            
                  (6)
               
               
                  CEPT antoi toimivaltuutensa nojalla 17 päivänä kesäkuuta 2016 raporttinsa 62, jossa todetaan, että MCV-järjestelmien toiminta on mahdollista, kunhan asiaa koskevat tekniset ehdot täyttyvät, käyttäen LTE-tekniikkaa taajuusalueilla 1 710–1 785/1 805–1 880 MHz ja 2 500–2 570/2 620–2 690 MHz ja UMTS-tekniikkaa taajuusalueilla 1 920–1 980/2 110–2 170 MHz. Sen vuoksi päätöstä 2010/166/EU olisi CEPT:n raportin 62 tulosten perusteella muutettava näiden tekniikoiden ja taajuuksien sisällyttämiseksi siihen ja näihin tekniikkoihin perustuvien järjestelmien käytön sallimiseksi aluksilla.
               
            
                  (7)
               
               
                  Taajuuksien muun hyväksytyn käytön suojaamiseksi jäsenvaltiot voivat asettaa maantieteellisiä lisärajoituksia MCV-järjestelmien käytölle aluemerellään, sanotun kuitenkaan rajoittamatta liitteessä vahvistettujen vaatimusten soveltamista.
               
            
                  (8)
               
               
                  Kun otetaan huomioon UMTS- ja LTE-tekniikan merkitys langattomalle viestinnälle unionissa, mahdollisuutta käyttää tässä päätöksessä kuvattuja LTE-tekniikkaan perustuvia MCV-järjestelmiä ja UMTS-tekniikkaan perustuvia MCV-järjestelmiä olisi sovellettava mahdollisimman pian ja viimeistään kuuden kuukauden kuluttua tämän päätöksen tiedoksiantopäivästä.
               
            
                  (9)
               
               
                  MCV-palvelujen teknisten eritelmien tarkastelua olisi jatkettava sen varmistamiseksi, että kyseiset eritelmät vastaavat aina tekniikan kehitystä.
               
            
                  (10)
               
               
                  Tässä päätöksessä säädetyt toimenpiteet ovat radiotaajuuskomitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan päätös 2010/166/EU seuraavasti:
      
                  1)
               
               
                  Korvataan 1 artikla seuraavasti:
                  ”1 artikla
                  Tämän päätöksen tarkoituksena on yhdenmukaistaa unionissa sijaitsevilla aluemerillä liikennöivillä aluksilla matkaviestintäpalveluja tarjoavissa järjestelmissä käytettävien 900 MHz, 1 800 MHz, 1 900/2 100 MHz ja 2 600 MHz taajuusalueiden saatavuutta ja tehokasta käyttöä koskevat tekniset ehdot.”
               
            
                  2)
               
               
                  Muutetaan 2 artikla seuraavasti:
                  
                              a)
                           
                           
                              Korvataan 1 alakohta seuraavasti:
                              
                                          ”1.
                                       
                                       
                                          ’aluksilla tarjottavilla matkaviestintäpalveluilla (MCV-palveluilla)’ Euroopan parlamentin ja neuvoston direktiivin 2002/21/EY (*1) 2 artiklan c kohdan määritelmän mukaisia sähköisiä viestintäpalveluja, joita yritys tarjoaa antaakseen aluksella oleville henkilöille mahdollisuuden viestiä 3 artiklan soveltamisalaan kuuluvaa järjestelmää käyttäen yleisen viestintäverkon välityksellä luomatta suoraa yhteyttä maalla toimiviin matkaviestintäverkkoihin;
                                       
                                    
                                 (*1)  Euroopan parlamentin ja neuvoston direktiivi 2002/21/EY, annettu 7 päivänä maaliskuuta 2002, sähköisten viestintäverkkojen ja -palvelujen yhteisestä sääntelyjärjestelmästä (puitedirektiivi) (EYVL L 108, 24.4.2002, s. 33).”"
						
                           
                        
                              b)
                           
                           
                              Korvataan 7 alakohta seuraavasti:
                              
                                          ”7.
                                       
                                       
                                          ’alustukiasemalla’ aluksella sijaitsevaa matkaviestinnän pikotason solua, joka tukee GSM-, LTE- tai UMTS-palveluja tämän päätöksen liitteen mukaisesti;”
                                       
                                    
                        
                              c)
                           
                           
                              Lisätään alakohdat seuraavasti:
                              
                                          ”8.
                                       
                                       
                                          ’1 900/2 100 MHz taajuusalueella’ taajuusaluetta 1 920–1 980 MHz nousevalla siirtotiellä (päätelaitteesta tukiasemaan) ja taajuusaluetta 2 110–2 170 MHz laskevalla siirtotiellä (tukiasemasta päätelaitteeseen);
                                       
                                    
                                          9.
                                       
                                       
                                          ’2 600 MHz taajuusalueella’ taajuusaluetta 2 500–2 570 MHz nousevalla siirtotiellä (päätelaitteesta tukiasemaan) ja taajuusaluetta 2 620–2 690 MHz laskevalla siirtotiellä (tukiasemasta päätelaitteeseen);
                                       
                                    
                                          10.
                                       
                                       
                                          ’LTE-järjestelmällä’ komission täytäntöönpanoasetuksen 2011/251/EU (*2) liitteessä määriteltyä sähköistä viestintäverkkoa;
                                       
                                    
                                          11.
                                       
                                       
                                          ’UMTS-järjestelmällä’ täytäntöönpanoasetuksen 2011/251/EU liitteessä määriteltyä sähköistä viestintäverkkoa.
                                       
                                    
                                 (*2)  Komission täytäntöönpanopäätös 2011/251/EU, annettu 18 päivänä huhtikuuta 2011, taajuusalueiden 900 MHz ja 1 800 MHz käytön yhdenmukaistamisesta yleiseurooppalaisten sähköisten viestintäpalvelujen tarjontaan yhteisössä pystyviä maanpäällisiä järjestelmiä varten tehdyn päätöksen 2009/766/EY muuttamisesta (EUVL L 106, 27.4.2011, s. 9).”"
						
                           
                        
            
                  3)
               
               
                  Korvataan 3 artikla seuraavasti:
                  ”3 artikla
                  1.   Jäsenvaltioiden on asetettava saataville vähintään 2 MHz:n taajuuskaista nousevalle siirtotielle ja sen pariksi 2 MHz:n kaista laskevalle siirtotielle 900 MHz ja/tai 1 800 MHz taajuusalueella käytettäväksi GSM-järjestelmissä, jotka tarjoavat MCV-palveluja häiriöttömyyden ja suojaamattomuuden periaatteen mukaisesti niiden aluemerellä.
                  2.   Jäsenvaltioiden on mahdollisimman pian ja viimeistään kuuden kuukauden kuluttua tämän päätöksen tiedoksiantopäivästä asetettava saataville 5 MHz:n taajuuskaista nousevalle siirtotielle ja sen pariksi 5 MHz:n kaista laskevalle siirtotielle 1 900/2 100 MHz taajuusalueella käytettäväksi UMTS-järjestelmissä ja 1 800 ja 2 600 MHz taajuusalueella käytettäviksi LTE-järjestelmissä, jotka tarjoavat MCV-palveluja häiriöttömyyden ja suojaamattomuuden periaatteen mukaisesti niiden aluemerellä.
                  3.   Jäsenvaltioiden on varmistettava, että 1 ja 2 kohdan soveltamisalaan kuuluvat järjestelmät täyttävät liitteessä asetetut ehdot.”
               
            
                  4)
               
               
                  Korvataan 4 artikla seuraavasti:
                  ”4 artikla
                  Jäsenvaltioiden on tarkkailtava taajuusalueiden käyttöä 3 artiklan 1 ja 2 kohdassa tarkoitetuissa järjestelmissä, jotka tarjoavat MCV-palveluja niiden aluemerellä, erityisesti sen suhteen, että kaikki 3 artiklassa mainitut ehdot ovat edelleen tarkoituksenmukaisina eikä haitallisia häiriöitä esiinny.”
               
            
                  5)
               
               
                  Korvataan liite tämän päätöksen liitteellä.
               
            2 artikla
      Tämä päätös on osoitettu kaikille jäsenvaltioille.
      
         Tehty Brysselissä 1 päivänä helmikuuta 2017.
         
            
               Komission puolesta
            
            Andrus ANSIP
            
               Varapuheenjohtaja
            
         
      
      
         (1)  EYVL L 108, 24.4.2002, s. 1.
      
         (2)  Komission päätös 2010/166/EU, annettu 19 päivänä maaliskuuta 2010, aluksilla tarjottavissa matkaviestintäpalveluissa (MCV-palveluissa) käytettäviä radiotaajuuksia koskevien käyttöehtojen yhdenmukaistamisesta Euroopan unionissa (EUVL L 72, 20.3.2010, s. 38).
      
         (3)  Euroopan parlamentin ja neuvoston päätös N:o 243/2012/EU, annettu 14 päivänä maaliskuuta 2012, monivuotisen radiotaajuuspoliittisen ohjelman perustamisesta (EUVL L 81, 21.3.2012, s. 7).
      
         (4)  Euroopan parlamentin ja neuvoston direktiivi 2002/21/EY, annettu 7 päivänä maaliskuuta 2002, sähköisten viestintäverkkojen ja -palvelujen yhteisestä sääntelyjärjestelmästä (puitedirektiivi) (EYVL L 108, 24.4.2002, s. 33).
      
         LIITE
         
            
               ”LIITE
               
                  Ehdot, jotka Euroopan unionin jäsenvaltioiden aluemerillä MCV-palveluja tarjoavien järjestelmien on täytettävä, jotta voidaan välttyä haitallisilta häiriöiltä maalta käsin toimiville matkaviestintäverkoille
               
               1)   Ehdot, jotka jäsenvaltioiden aluemerillä MCV-palveluja tarjoavien, 900 MHz ja 1 800 MHz taajuusalueella toimivien GSM-järjestelmien on täytettävä, jotta voidaan välttyä haitallisilta häiriöiltä maalta käsin toimiville matkaviestintäverkoille
               Sovelletaan seuraavia ehtoja:
               
                           a)
                        
                        
                           MCV-palveluja tarjoavaa järjestelmää ei saa käyttää lähempänä kuin kahden merimailin (1) päässä Yhdistyneiden Kansakuntien merioikeusperussopimuksessa olevan määritelmän mukaisesta perusviivasta.
                        
                     
                           b)
                        
                        
                           Kahdesta kahteentoista merimailiin perusviivasta ulottuvalla vyöhykkeellä saa käyttää ainoastaan sisätiloihin sijoitettuja alustukiasema-antenneja.
                        
                     
                           c)
                        
                        
                           Aluksella käytettävien matkaviestinnän päätelaitteiden ja alustukiasemien on noudatettava seuraavia raja-arvoja:
                           
                                       Parametri
                                    
                                    
                                       Kuvaus
                                    
                                 
                                       Lähetysteho/tehotiheys
                                    
                                    
                                       Aluksella alustukiaseman ohjauksessa 900 MHz taajuusalueella käytettävien päätelaitteiden suurin sallittu säteilylähtöteho:
                                       5 dBm
                                    
                                 
                                       Aluksella alustukiaseman ohjauksessa 1 800  MHz taajuusalueella käytettävien päätelaitteiden suurin sallittu säteilylähtöteho:
                                       0 dBm
                                    
                                 
                                       Aluksella olevien tukiasemien suurin sallittu tehotiheys mitattuna aluksen ulkotiloissa, mittausantennin vahvistuksella 0 dBi:
                                       – 80 dBm/200 kHz
                                    
                                 
                                       Kanavanvarausmenettelyjä koskevat säännöt
                                    
                                    
                                       Käytössä on oltava häiriönlievennystekniikat, joilla saavutetaan vähintään sama lopputulos kuin seuraavilla GSM-standardeihin perustuvilla lievennystekijöillä:
                                       
                                                   —
                                                
                                                
                                                   kahdesta kolmeen merimailiin perusviivasta ulottuvalla vyöhykkeellä aluksella käytettävän päätelaitteen herkkyyden ja yhteyden kytkentätason (ACCMIN (2) ja min RXLEV (3)) on oltava vähintään – 70 dBm/200 kHz ja kolmesta kahteentoista merimailiin perusviivasta ulottuvalla vyöhykkeellä vähintään – 75 dBm/200 kHz;
                                                
                                             
                                                   —
                                                
                                                
                                                   epäjatkuvan lähetystoiminnon (4) on oltava aktivoituna MCV-järjestelmän nousevalla siirtotiellä;
                                                
                                             
                                                   —
                                                
                                                
                                                   alustukiaseman aikaennakko (5) on oltava asetettuna minimiin.
                                                
                                             
                                 
                     2)   Ehdot, jotka jäsenvaltioiden aluemerillä MCV-palveluja tarjoavien, 1 900/2 100 MHz taajuusalueella toimivien UMTS-järjestelmien on täytettävä, jotta voidaan välttyä haitallisilta häiriöiltä maalta käsin toimiville matkaviestintäverkoille
               Sovelletaan seuraavia ehtoja:
               
                           a)
                        
                        
                           MCV-palveluja tarjoavaa järjestelmää ei saa käyttää lähempänä kuin kahden merimailin päässä Yhdistyneiden Kansakuntien merioikeusperussopimuksessa olevan määritelmän mukaisesta perusviivasta.
                        
                     
                           b)
                        
                        
                           Kahdesta kahteentoista merimailiin perusviivasta ulottuvalla vyöhykkeellä saa käyttää ainoastaan sisätiloihin sijoitettuja alustukiasema-antenneja.
                        
                     
                           c)
                        
                        
                           Taajuuskaistaa voidaan käyttää enintään 5 MHz:iin (dupleksi) saakka.
                        
                     
                           d)
                        
                        
                           Aluksella käytettävien matkaviestinnän päätelaitteiden ja alustukiasemien on noudatettava seuraavia raja-arvoja:
                           
                                       Parametri
                                    
                                    
                                       Kuvaus
                                    
                                 
                                       Lähetysteho/tehotiheys
                                    
                                    
                                       Aluksella käytettävien päätelaitteiden, jotka lähettävät 1 900  MHz taajuusalueella ja joita ohjataan 2 100  MHz taajuusalueella lähettävällä alustukiasemalla, suurin sallittu säteilylähtöteho:
                                       0 dBm/5 MHz
                                    
                                 
                                       Säteily kannella
                                    
                                    
                                       Alustukiaseman säteily kannella saa olla enintään – 102 dBm/5 MHz (yleinen pilottikanava, Common Pilot Channel)
                                    
                                 
                                       Kanavanvarausmenettelyjä koskevat säännöt
                                    
                                    
                                       Kahdesta kahteentoista merimailiin perusviivasta ulottuvalla vyöhykkeellä laatukriteerin (alhaisin vaadittu vastaanottosignaalin taso solussa) on oltava vähintään:
                                       – 87 dBm/5 MHz
                                    
                                 
                                       Yleisen matkaviestinverkon valinta-ajastin on asetettava 10 minuuttiin.
                                    
                                 
                                       Aikaennakkoparametrille on asetettava MCV-järjestelmän hajautetun antennijärjestelmän solualuetta vastaava arvo 600 metriä.
                                    
                                 
                                       Radioresurssien ohjauksen (RRC) käyttäjän inaktiivisuuden päästöajastin on asetettava kahteen sekuntiin.
                                    
                                 
                                       Poikkeama suhteessa maalla oleviin verkkoihin
                                    
                                    
                                       MCV-kantoaallon keskitaajuuden tulee poiketa maalla olevien verkkojen kantoaaltojen keskitaajuuksista.
                                    
                                 
                     3)   Ehdot, jotka jäsenvaltioiden aluemerillä MCV-palveluja tarjoavien, 1 800 MHz ja 2 600 MHz taajuusalueella toimivien LTE-järjestelmien on täytettävä, jotta voidaan välttyä haitallisilta häiriöiltä maalta käsin toimiville matkaviestintäverkoille
               Sovelletaan seuraavia ehtoja:
               
                           a)
                        
                        
                           MCV-palveluja tarjoavaa järjestelmää ei saa käyttää lähempänä kuin neljän merimailin päässä Yhdistyneiden Kansakuntien merioikeusperussopimuksessa olevan määritelmän mukaisesta perusviivasta.
                        
                     
                           b)
                        
                        
                           Neljästä kahteentoista merimailiin perusviivasta ulottuvalla vyöhykkeellä saa käyttää ainoastaan sisätiloihin sijoitettuja alustukiasema-antenneja.
                        
                     
                           c)
                        
                        
                           Taajuuskaistaa voidaan käyttää enintään 5 MHz:iin (dupleksi) saakka kullakin taajuusalueella (1 800 MHz ja 2 600 MHz).
                        
                     
                           d)
                        
                        
                           Aluksella käytettävien matkaviestinnän päätelaitteiden ja alustukiasemien on noudatettava seuraavia raja-arvoja:
                           
                                       Parametri
                                    
                                    
                                       Kuvaus
                                    
                                 
                                       Lähetysteho/tehotiheys
                                    
                                    
                                       Aluksella alustukiaseman ohjauksessa 1 800  MHz ja 2 600  MHz taajuusalueella käytettävien päätelaitteiden suurin sallittu säteilylähtöteho:
                                       0 dBm
                                    
                                 
                                       Säteily kannella
                                    
                                    
                                       Alustukiaseman säteily kannella saa olla enintään – 98 dBm/5 MHz (vastaa arvoa – 120 dBm/15 kHz).
                                    
                                 
                                       Kanavanvarausmenettelyjä koskevat säännöt
                                    
                                    
                                       Neljästä kahteentoista merimailiin perusviivasta ulottuvalla vyöhykkeellä laatukriteerin (alhaisin vaadittu vastaanottosignaalin taso solussa) on oltava vähintään – 83 dBm/5 MHz (vastaa arvoa – 105 dBm/15 kHz).
                                    
                                 
                                       Yleisen matkaviestinverkon valinta-ajastin on asetettava 10 minuuttiin.
                                    
                                 
                                       Aikaennakkoparametrille on asetettava MCV-järjestelmän hajautetun antennijärjestelmän solualuetta vastaava arvo 400 metriä.
                                    
                                 
                                       Radioresurssien ohjauksen (RRC) käyttäjän inaktiivisuuden päästöajastin on asetettava kahteen sekuntiin.
                                    
                                 
                                       Poikkeama suhteessa maalla oleviin verkkoihin
                                    
                                    
                                       MCV-kantoaallon keskitaajuuden tulee poiketa maalla olevien verkkojen kantoaaltojen keskitaajuuksista.”
                                    
                                 
                     
         
         
            (1)  Yksi merimaili = 1 852 metriä.
         
            (2)  ACCMIN (RX_LEV_ACCESS_MIN); GSM-standardin ETSI TS 144 018 mukaisesti.
         
            (3)  RXLEV (RXLEV-FULL-SERVING-CELL); GSM-standardin ETSI TS 148 008 mukaisesti.
         
            (4)  Epäjatkuva lähetys (DTX); GSM-standardin ETSI TS 148 008 mukaisesti.
         
            (5)  Aikaennakko (timing advance); GSM-standardin ETSI TS 144 018 mukaisesti.